NIBE-logo-cerveneDZD_logo-poz

**2. september 2020 TLAČOVÁ SPRÁVA**

**TOHTOROČNÉ NOVINKY OD DZ DRAŽICE:**

**REVOLUČNÁ PREMENA TEPELNÝCH ČERPADIEL NIBE V DUCHU TZV. CHYTREJ DOMÁCNOSTI**

**A ELEKTRICKÉ OHRIEVAČE VODY DO MALÝCH PRIESTOROV**

**Spoločnosť DZ Dražice (člen skupiny NIBE), najväčší český výrobca ohrievačov vody a výhradný dodávateľ švédskych tepelných čerpadiel NIBE do Českej republiky a na Slovensko, sleduje vo svojich novinkách pre tento rok trendy tzv. chytrej domácnosti. Tými je inšpirovaný aj unikátny rad environmentálne šetrných systémov NIBE "S" s revolučným regulátorom, ktorý postupne nahradí súčasné modely tepelných čerpadiel a ich príslušenstva. DZ Dražice navyše začali výrobu malých ohrievačov vody TO 5.1 a TO 10.1, ktoré uvádzajú na trh v dvoch variantoch: s termostatom s pevne nastavenou teplotou, alebo s dotykovým ovládacím panelom. Na ich premyselnom vzhľade firma spolupracovala s odborníkmi na priemyselný dizajn.**

**Tepelné čerpadlá NIBE S: inteligentné vykurovanie, chladenie a ohrev vody**

****Chytrú (tzv. "Smart") domácnosť charakterizuje automatizácia domácich činností a procesov, obmedzenie spotreby energií, komfortné vnútorné prostredie a vysoká miera pohodlia užívateľa a bezpečnosti jeho domova. S tým súvisí aj pojem inteligentný dom, ktorý sa zvyčajne používa pre domácnosť s komplexným, plne automatizovaným systémom riadenia od osvetlenia cez vykurovanie až po bezpečnostný systém. Úroveň prepojenia a spolupráce jednotlivých zariadení je vždy celkom individuálna, tak aby bola šitá na mieru potrebám a želaniam príslušných užívateľov. Práve inteligentné vykurovanie, chladenie a ohrev vody v chytrej domácnosti zabezpečuje nový rad NIBE "S", ktorý je v mnohých ohľadoch revolučný. Hlavnou myšlienkou, ktorá stála za vývojom inovatívneho riešenia systémov značky NIBE, bolo rozšírenie komunikácie s okolitým svetom, respektíve s vlastným príslušenstvom a ďalšími komponentami chytrej domácnosti. Najvýraznejšia zmena preto prebehla v operačnom systéme.

*Tepelné čerpadlo NIBE S1255 s   
atraktívnym škandinávskym dizajnom*

*“Prvý rad tepelných čerpadiel NIBE so špičkovým regulátorom sme verejnosti predstavili už pred 10 rokmi. Tento rok však nastal čas, aby sme sa posunuli ešte ďalej a ponúkli nové tepelné čerpadlá vrátane príslušenstva s úplne unikátnou reguláciou a konektivitou, ktorá zaistí komfortné vnútorné prostredie nielen v štandardnej, ale aj v úplne inteligentnej domácnosti. Na trh sme už uviedli tepelné čerpadlá systému zem-voda NIBE S1155 (aj vo variante s pasívnym chladením) a NIBE S1255 (aj vo variante s pasívnym chladením), ventilačné tepelné čerpadlo NIBE S135, vnútornú systémovú jednotku NIBE VVM S320, rekuperačnú jednotku NIBE ERS* *S10-400, izbovú jednotku NIBE RMU S40 alebo regulátor NIBE SMO S40. Ďalšie modely a ich príslušenstvá budú samozrejme následovať v dohľadnej dobe,"* konštatuje Jiří Sedláček, riaditeľ predaja [NIBE Energy Systems CZ](https://www.nibe.cz/), divízie skupiny NIBE.

|  |  |
| --- | --- |
|  |  |

*Tepelné čerpadlo NIBE S1155 s náhľadom na displej*

Základné funkcie, ktoré charakterizujte tepelné čerpadlá NIBE, zostali u inovovatívneho radu "S" zachované. Okrem efektívneho, energeticky šetrného a úsporného vykurovania, chladenia alebo ohrevu vody dávajú čerpadlá radu NIBE "S" naozaj pádnu odpoveď na požiadavky modernej doby. Disponujú totiž nadštandardným regulátorom, ktorého súčasťou je veľký dotykový displej s intuitívnym ovládaním, pripojením k internetu pomocou integrovanej WiFi alebo lokálnej siete LAN a vlastnou bezdrôtovou sieťou pre rýchlu komunikáciu s príslušenstvom a ďalšími komponentami v rámci chytrej domácnosti. Od starších modelov sa navyše odlišujú tiež inovovaným nadčasovým dizajnom. *"Na vzdialenú správu a kontrolu nových zariadení pomocou inteligentného telefónu alebo tabletu je určená aplikácia myUplink. Tá disponuje okrem existujúcich funkcií automatickou aktualizáciou softvéru, širokou možnosťou komunikácie s inými aplikáciami alebo vlastnou predpoveďou počasia, ktorá slúži na optimalizáciu výkonu. Užívatelia tak môžu sledovať aktuálny stav svojho tepelného čerpadla, ovládať jeho funkcie aj na diaľku a prispôsobovať prísun čerstvého vzduchu alebo aktuálne množstvo tepla a ohriatej vody svojim potrebám alebo činnosti. Vďaka tomu získajú nielen zdravé vnútorné prostredie, ale tiež výrazne znížia svoje prevádzkové náklady," dopĺňa Jiří Sedláček.*

**TO 5.1 a TO 10.1: elektrické ohrievače vody do malých priestorov**

Elektrické ohrievače vody [TO 5.1 a TO 10.1](https://www.dzd.cz/ohrivace-a-zasobniky-teple-vody/elektricke/zavesne/to) predstavuje DZ Dražice v dvoch variantoch: s termostatom s pevne nastavenou teplotou 55°C, alebo s dotykovým ovládacím panelom pre nastavenie požadovanej teploty (variant / E). Nový bojler v modeloch 5.1 a 10.1, určený k veľmi jednoduchej inštalácii nad (i pod) odberné miesto, disponuje triedou energetickej náročnosti A. *“Maloobjemový ohrievač vody TO je určený na rýchly ohrev vody pomocou vykurovacieho telesa s príkonom 1,5 kW. Skladá sa z niekoľkých prvkov, ktorých kombinácia výrazne zvyšuje jeho životnosť a zaručuje nízke tepelné straty: z oceľovej nádoby zo silného plechu opatrené kvalitným smaltom, polyuretánové izolačnej peny s nadúvadlami 4. generácie a horčíkovej ochrannej anódy. Do vývoja tohto ohrievača vody sme investovali desiatky miliónov Kč a na jeho podobe sme spolupracovali so špičkovými českými odborníkmi v oblasti priemyselného dizajnu. Okrem radu inovovaných technológií sme pre neho vyvinuli aj celkom nové obaly zo 100% recyklovateľných materiálov. Veríme preto, že s ním oslovíme aj náročné trhy západnej Európy,“* uvádza Lukáš Formánek, technický riaditeľ [DZ Dražice.](https://www.dzd.cz/)

**O spoločnosti DZ Dražice a skupine NIBE**

Spoločnosť DZ Dražice, člen skupiny NIBE, je najväčším výrobcom ohrievačov vody v Českej republike, známym po celej Európe. Svoje výrobky s jedinečným systémom vykurovacích keramických telies vyváža do cca 25 krajín celého sveta. V Česku má viac ako 50% podiel na trhu. História spoločnosti sa píše už od roku 1900. Ohrievače vody pod značkou DZ Dražice začala vyrábať v roku 1956. V roku 2006 sa firma stala súčasťou švédskej spoločnosti NIBE Industrier AB, ktorá má tri divízie. Jednou z nich je NIBE Climate Solutions, ktorá dodáva výrobky pre vykurovanie, ohrev vody a ventiláciu pre domácnosti a priemyselné objekty. Do tejto divízie spadajú tepelné čerpadlá NIBE, ktorých výhradným dodávateľom pre Českú republiku a Slovensko je spoločnosť DZ Dražice.

Základnou činnosťou spoločnosti DZ Dražice je výroba a predaj [ohrievačov vody](https://www.dzd.cz/ohrivace-a-zasobniky-teple-vody) a akumulačných nádrží. Jedná sa o modely v prevedení zvislom, vodorovnom, stacionárnom, [elektrickom](https://www.dzd.cz/ohrivace-a-zasobniky-teple-vody/elektricke) a [kombinovanom](https://www.dzd.cz/ohrivace-a-zasobniky-teple-vody/kombinovane) v objemoch od 5 l do 1000 l. Ďalej potom vyrába [nepriamovýhrevné](https://www.dzd.cz/ohrivace-a-zasobniky-teple-vody/neprimotopne-zasobniky) stacionárne zásobníky vody s objemami od 100 l do 2000 l. DZ Dražice ponúka aj hybridné ohrievače vody, ktoré možno napojiť na elektrinu zo siete aj na fotovoltaické panely, a vnútorné systémové jednotky pre tepelné čerpadlá. Nemenej dôležitým predmetom činnosti je aj výroba zásobníkov vody s nepriamym ohrevom pre výrobcov plynových kotlov. DZ Dražice vlastní výrobný závod s niekoľkými linkami v Dražiciach a Luštěnice neďaleko Benátok nad Jizerou.

***Ďalšie informácie:***

**Crest Communications**

Marie Cimplová, tel.: +420 731 613 602, [marie.cimplova@crestcom.cz](mailto:lenka.vybulkova@crestcom.cz)

Kamila Čadková, tel.: +420 731 613 609, [kamila.cadkova@crestcom.cz](mailto:kamila.cadkova@crestcom.cz)

[**www.crestcom.cz**](http://www.crestcom.cz)**;** [**www.nibe.cz**](http://www.nibe.cz)**;** [**www.dzd.cz**](http://www.dzd.cz)